Source: http://www.slobodavockovani.sk/news/pravny-status-dohovoru-o-ludskych-pravach-a-biomedicine/
Timestamp: 2017-05-25 05:08:31+00:00
Document Index: 9072969

Matched Legal Cases: ['čl. 1', 'čl. 7', 'čl. 7', 'čl. 7', 'čl. 7', 'súd ']

Právny status Dohovoru o ľudských právach a biomedicíne :: Sloboda v očkovaní
Sloboda v očkovaní Úvodná stránka > Právny status Dohovoru o ľudských právach a biomedicíne Právny status Dohovoru o ľudských právach a biomedicíne
06.04.2010 10:59 23.II.2010 - Ing. Marián FILLO + Ján NOCIAR (Ministerstvo zahraničných vecí SR)
V sobotu 6.II.2010 som sa obrátil na Ministerstvo zahraničných vecí Slovenskej republiky (MZV SR) s touto žiadosťou o informácie podľa Zákona č. 211/2000 Z.z.:
Na stránke http://www.foreign.gov.sk/servlet/content?MT=/App/WCM/main.nsf/vw_ByID/ID_BDFA0F8449A80739C125763500337369_SK&NCH=Y&OpenDocument=Y&LANG=SK&MENU=medzinarodne_zmluvy-vsetky_zmluvy&TG=BlankMaster&URL=/LDM/contractmzv.nsf/(vw_ByID)/ID_7C3403A8995B4026C1256BA50035FF6E o Dohovore o ľudských právach a biomedicíne máte uvedené: "Prioritná: Nie". Žiadam Vás o vysvetlenie, čo to v praxi znamená, keď je medzinárodná zmluva prioritná a čo keď nie je.
Žiadam Vás tiež o stanovisko, či Dohovor o ľudských právach a biomedicíne je medzinárodnou zmluvou podľa:
Ústavy SR čl. 1 ods. 2, t.j. "medzinárodnou zmluvou, ktorou je Slovenská republika viazaná"
Ústavy SR čl. 7 ods. 2, t.j. "medzinárodnou zmluvou, ktorou SR prenáša výkon časti svojich práv na ES a EÚ"
Ústavy SR čl. 7 ods. 2, t.j. "právne záväzným aktom ES a EÚ, ktorý má prednosť pred zákonmi SR"
Ústavy SR čl. 7 ods. 5, t.j. "medzinárodnou zmluvou o ľudských právach a základných slobodách, ktorá má prednosť pred zákonmi SR"
Prosím o okamžité potvrdenie prijatia tejto žiadosti o infomácie podľa Zákona č. 211/2000 Z.z. na môj e-mail.
Ing. Marián FILLO, Jaseňová 26, 01007 ŽILINA
Z MZV SR mi prišla po čase takáto odpoveď:
From: Jan Nociar <Jan.Nociar@mzv.sk> Date: 2010/2/23
Subject: Reakcia na Váš podnet zo dňa 06.02.2010
na základe Vašej žiadosti si dovoľujeme Vás informovať, že
Prioritná medzinárodná zmluva je prezidentskou medzinárodnou zmluvou, ktorá má v zmysle čl. 7 ods. 5 Ústavy SR prednosť pred zákonmi SR. Je tomu tak v prípade medzinárodných zmlúv o ľudských právach a základných slobodách, medzinárodných zmlúv, na vykonanie ktorých nie je potrebný zákon a medzinárodných zmlúv, ktoré priamo zakladajú práva alebo povinnosti fyzických alebo právnických osôb.
je medzinárodnou zmluvou, ktorou je Slovenská republika viazaná,
nie je medzinárodnou zmluvou, ktorou Slovenská republika prenáša výkon časti svojích práv na ES a EÚ,
nie je právne záväznym aktom ES a EÚ, ktorý má prednosť pred zákonmi SR,
nie je prirotnou medzinárodnou zmluvou. Rozlišovanie medzinárodných zmlúv na tzv. prednostné (prioritné) a tzv. neprednostné zaviedla novela Ústavy SR v roku 2001. Nakoľko Dohovor o ľudských právach a biomedicíne bol prijatý v roku 1997, t.j. pred zavedením uvedenej klasifikácie medzinárodných zmlúv vo vnútroštátnom poriadku SR, v čase jeho vnútroštátneho schvaľovania nemohol byť posúdený ako prioritná medzinárodná zmluva. Túto skutočnosť zohľadňuje i údaj uvedený na stránke MZV SR.
Stredisko pomoci a služieb občanom MZV SR
Z toho pre mňa vyplýva, že klasifikácia na prioritné a neprioritné medzinárodné zmluvy nie je v prípade Dohovoru o ľudských právach a biomedicíne podstatná, keďže bola zavedená až po jeho prijatí.
Každopádne, Dohovor je záväznou medzinárodnou zmluvou a právne normy Slovenskej republiky by to mali rešpektovať. V prípade, že to nerešpektujú, ide o nesúlad s medzinárodnou zmluvou, ktorou je SR viazaná. Ústavný súd SR by mal teda v prípade zákona č. 355/2007 Z.z. jednoznačne rozhodnúť, že tento zákon je v nesúlade s Dohovorom a teda tie jeho ustanovenia, ktoré sú v nesúlade (obzvlášť paragrafy o povinnom očkovaní), by mal ÚS SR zrušiť. Štítky: